ভারতবর্ষের ইতিহাসে নাটোর একটি বিশিষ্ট স্থানের নাম। এই নাম তার শাসকশ্রেণী এবং তার অধিবাসীদের জীবনসংগ্রাম আর সংস্কৃতির কারণেই ইতিহাস বিখ্যাত । পাঠান-মোঘল-ইংরেজ এমনকি পাকিস্তানি দুঃশাসনের ইতিহাসে যুগে যুগে শোষণ বঞ্চণা আর নির্যাতনের বিরুদ্ধে আত্ম অধিকার প্রতিষ্ঠার সংগ্রামে উল্লেখযোগ্য হয়ে আছে। কলকাতার সাথে ১৮৮৬ সালের পর 
রেল যোগাযোগ স্থাপিত হলে তৎকালীন সময়ে নাটোর জাঁকজমক ও আলোকিত জনপদ হয়ে উঠে ।একসময় নাটোর বৃহত্তর রাজশাহী জেলার সদর ছিল।নারদ নদের নাব্য সংকটের কারণে সদর দপ্তর পদ্মা নদী নিকটবর্তী স্থানান্তর হয়। যখন কলকাতা বলে কোন জায়গা ছিল না,রাজশাহী নামও তখনো অজ্ঞাত,নাটোর ছিল তখন নামকরা জনপদ।জেলা সদর স্থানান্তরের কারণে নাটোর তার জৌলুশ হারিয়েছিল একসময়। ১৯৫২ এর ভাষা আন্দোলন, ৬২ এর সাম্প্রদায়িক শিক্ষা কমিশন বিরোধী আন্দোলন, ৬৬ এর ছয় দফার সমর্থনে আন্দোলন, ৬৯ এর গণঅভ্যূত্থান এবং ১৯৭১ এর মহান মুক্তিযুদ্ধে নাটোরবাসির অবদান দেশের অপরাপর জেলাগুলোর চেয়ে কম নয় । সে কারণে নাটোর ঐতিহাসিকভাবে শুধু ভারতবর্ষের ইতিহাসেই নয়, সভ্য দুনিয়ার সকল দেশে তার স্বতন্ত্র্য পরিচিতি আছে ।নাটোর ১৯৮৪ সালে জেলায় পরিণত হয়ে আবার তার জৌলুশ ফিরে আসে।বাংলাদেশের স্বয়ংসম্পূর্ণ জেলার মধ্য নাটোর একটি জেলা।

জেলার পটভূমি
সংস্কৃতি
গৌরবময় নাটোর
ভৌগোলিক সীমানা